


Z A P I S N I K
22.  sjednice Vijeća Gradske četvrti Donja Dubrava,
održane 26. travnja 2023.
u dvorani „AB“ Područnog ureda gradske uprave Dubrava, Dubrava 49,
s početkom u 16,00 sati

Nazočni članovi Vijeća: Trpimir Majcan, Alin Kavur, Petar Atanasoski, Darijen Belec, Antun Bošnjaković, Igor Božić, Mira Božić, Mladen Cetinja, Ivan Forgač, Nikola Horvatić, Tomislav Ivanek, Ankica Penava Pejčinović, Hrvoje Tomić i Ivan Totić.
Nenazočan član Vijeća: Adriano Friganović – ispričao izostanak.
Nazočni pozvani gosti: Goran Tomić i Mate Merčep iz Sektora za promet Gradskog ureda za obnovu, izgradnju, prostorno uređenje, graditeljstvo, komunalne poslove i promet
Nazočni djelatnici Službe za MS, civilnu zaštitu i sigurnost: 
Marija Nakić – voditeljica Područnog odsjeka Donja Dubrava i Snježana Pehar – stručni  referent za rad tijela mjesne samouprave. 
Predsjednik pozdravlja G. Tomića i M. Merčepa iz Sektora za promet, utvrđuje da je sjednici nazočno 14 članova Vijeća te ono može pravovaljano odlučivati. Otvara 22. sjednicu Vijeća Gradske četvrti Donja Dubrava. 
Pita članove Vijeća imaju li primjedbi na zapisnik 21. sjednice. Primjedbi nije bilo te predsjednik nakon provedenog glasovanja utvrđuje da je zapisnik 21. sjednice prihvaćen s 12 glasova „za“ i 1 glasom „protiv“.
Potom predlaže dopunu dnevnog reda točkama 3., 6., 7., 9. i 10., a predložen prijedlog dopune dnevnog reda s materijalima podijeljen je članovima Vijeća prije početka sjednice.
A. Penava Pejčinović traži da se u buduće materijali za dopunu dnevnog reda, ako je moguće, pošalju ranije u tijeku dana kako bi se vijećnici mogli upoznati s predloženim točkama, a ne da ih dobiju prije same sjednice.
Predsjednik pita članove Vijeća imaju li još kakvih prijedloga dopune dnevnog reda. Kako drugih prijedloga za dopunu nije bilo, nakon provedenog glasovanja utvrđuje da su prijedlozi pod točkama 3., 6., 7., 9. i 10., prihvaćeni s 12 glasova „za“ i 1 glasom „protiv“, a zatim je, s istim brojem glasova usvojen

D N E V N I   R E D:

1. Očitovanje o prijedlogu poboljšanja prometne situacije u Osječkoj ulici – donošenje zaključka
- predlagatelj: predsjednik Vijeća
2. Prijedlog zaključka o izmjeni Plana komunalnih aktivnosti Gradske četvrti Donja Dubrava u 2023.
- predlagatelj: predsjednik Vijeća
3. Prijedlog zaključka o prijedlogu osoba za obavljanje poslova domara u objektima mjesne samouprave za razdoblje srpanj – prosinac 2023.
- predlagatelj: predsjednik Vijeća
4. Prijedlog zaključka o prijedlogu postavljanja cestovnih izbočina za smirivanje prometa u Kapelskoj ulici
- predlagatelj: predsjednik Vijeća 
5. Prijedlog zaključka o osnivanju Akademskog savjeta Vijeća Gradske četvrti Donja Dubrava
- predlagatelj: predsjednik Vijeća 
6. Prijedlog zaključka o prijedlogu utroška sredstava s pozicije Kapitalne donacije neprofitnih organizacija /zamolba Župe sv. Marije Anđeoske – Sesvetska Sopnica/
- predlagatelj: predsjednik Vijeća 
7. Prijedlog zaključka o preraspodjeli sredstava u Financijskom planu Gradske četvrti Donja Dubrava za 2023.
- predlagatelj: predsjednik Vijeća 
8. Donošenje zaključaka o davanju mišljenja po članku 86. Statuta Grada Zagreba na: 
a) Prijedlogu odluke o proširenju djelatnosti i poslova Nastavnog zavoda za javno zdravstvo „Dr. Andrija Štampar“
b) Prijedlog odluke o utvrđivanju lokacija za kupanje i trajanja sezone kupanja u 2023.
c) Prijedlog zaključka o prihvaćanju sporazuma o partnerstvu na projektu „GIFT – Green Infrastructure for Forests and Trees“ („GIFT_Zelena infrastruktura za šume i drveće)
d) Prijedlog izmjena i dopuna Programa potpore male vrijednosti za sufinanciranje proizvodnje i objave programskih sadržaja u elektroničkim publikacijama za razdoblje 2022. – 2023.
9. Prijedlog Izvješća o izvršenju Plana komunalnih aktivnosti Gradske četvrti Donja Dubrava u 2022. 
- predlagatelj: predsjednik Vijeća
10. Izvješće o izvršenju programa i planova održavanja komunalne infrastrukture u gradskim četvrtima i mjesnim odborima Grada Zagreba za razdoblje siječanj – prosinac 2022. – donošenje zaključka
      - predlagatelj: predsjednik Vijeća
11. Pitanja, prijedlozi i obavijesti



Ad 1 - Očitovanje o prijedlogu poboljšanja prometne situacije u Osječkoj ulici – donošenje zaključka
Predsjednik daje riječ G. Tomiću i M. Merčepu i napominje da na prošloj sjednici nije donesen zaključak jer su članovi Vijeća predložili pozivanje nadležnih iz Sektora za promet radi davanja pojašnjenja.
G. Tomić obrazlaže prijedloge poboljšanja prometne situacije u Osječkoj ulici te napominje da se radi o zamjeni postojećih uzdignutih ploha prema Pravilniku iz 2019. godine, a sukladno tome i postojeće signalizacije za što su dobili suglasnost MUP-a. Ono što od signalizacije nedostaje potrebno je nadopuniti, a ono što je suvišno ukloniti. 
Na sjednicu donosi P. Atanasoski.
Predsjednik napominje da su neki uspornici već zamijenjeni, odnosno radovi su već počeli.
M. Merčep ističe da se sa radovima stalo jer se čeka mišljenje Vijeća.
A. Penava Pejčinović utvrđuje da je Osječka ulica prilično brza i ima primjedbu u smjeru horizontalne signalizacije. Smatra da je treba pojačati znakovima „djeca na putu“, naročito na križanju s Okučanskom i Kloštarskom.
U raspravi sudjeluju A. Bošnjaković, predsjednik, I. Totić, M. Božić, H. Tomić, I. Forgač, A. Penava Pejčinović, D. Belec i H. Tomić. 
M. Merčep i G. Tomić odgovaraju na primjedbe i upite članova Vijeća.
Po završetku rasprave predsjednik daje na glasovanje Prijedlog zaključka kojim se prihvaćaju prijedlozi poboljšanja prometne situacije u Osječkoj ulici uz prijedlog da se poboljša sigurnost školske djece koja prelaze Osječku na putu do škole dodatnom horizontalnom i vertikalnom signalizacijom. Nakon provedenog glasovanja Vijeće s 10 glasova „za“ i 4 „suzdržana“ glasa donosi

Z A K L J U Č A K 
o očitovanju o prijedlogu poboljšanja prometne
situacije u Osječkoj ulici
1. Razmotren je dopis Gradskog ureda za obnovu, izgradnju, prostorno uređenje, graditeljstvo, komunalne poslove i promet Klasa: 340-08/22-002/1384, Urbroj: 251-10-41-1/003-23-5 od 13. siječnja 2022. sa priloženim skicama br. 1 do 3 kojim se predlaže poboljšanje prometne situacije u Osječkoj ulici uspostavom nove opreme za smirivanje prometa uz postavu odgovarajuće prometne signalizacije.
1. Vijeće je suglasno s prijedlozima Gradskog ureda te sugerira da se sigurnost sudionika u prometu, naročito školske djece koja prelaze Osječku ulicu na putu do škole, poboljša postavljanjem dodatne horizontalne i vertikalne signalizacije.
1. Ovaj Zaključak dostavlja se Gradskom uredu za obnovu, izgradnju, prostorno uređenje, graditeljstvo, komunalne poslove i promet na daljnje postupanje.


Ad 2 - Prijedlog zaključka o izmjeni Plana komunalnih aktivnosti Gradske četvrti Donja Dubrava u 2023.
A. Bošnjaković izlazi iz dvorane.
Predsjednik pojašnjava izmjene Plana i otvara raspravu.
Budući da nije bilo rasprave, predsjednik nakon provedenog glasovanja utvrđuje da sa 6 glasova „za“, 1 glasom „protiv“ i 6 „suzdržanih“ glasova Zaključak o izmjeni Plana komunalnih aktivnosti Gradske četvrti Donja Dubrava u 2023. nije donesen.
Predsjednik ističe da se, nažalost, i dalje neće ništa od planiranog raditi.


Ad 3 - Prijedlog zaključka o prijedlogu osoba za obavljanje poslova domara u objektima mjesne samouprave za razdoblje srpanj – prosinac 2023.
Predsjednik utvrđuje da se traži očitovanje Vijeća o osobama koje će obavljati poslove domara kako bi se mogli sklopiti ugovori za naredno razdoblje od srpnja do kraja godine. Otvara raspravu.
Bez rasprave Vijeće s 12 glasova „za“ i 1 „suzdržanim“ glasom donosi

Z A K L J U Č A K
o prijedlogu osoba za obavljanje poslova domara 
u objektima mjesne samouprave za razdoblje srpanj – prosinac 2023.

1. Vijeće predlaže da se sklope ugovori o povremenim poslovima za domare u objektima mjesne samouprave za razdoblje srpanj - prosinac 2023. sa dosadašnjim  domarima na lokacijama:

1. Objekt MS Čulinec, Badema 2a – domar Ana Maruna
1. Objekt MS „Ivan Mažuranić“, Vrpoljska 10 – domar Tomo Benčec 
1. Objekt MS Novi Retkovec, Breza 26 (objekt I) i Aleja javora 23 (objekt II) – domar Željko Ščurić 
1. Objekt MS Resnički gaj, Čulinečka c. 230 – Ružica Štaba 
1. Objekt MS „30. svibnja 1990.“, Vinodolska 23  – domar Zlatko Holenda
1. Objekt MS Trnava, Resnički put 1a – domar Rudolf Pejić
1. Objekt MS Stari Retkovec, I. Retkovec 2a – domar Slobodan Krek

1. Ovaj se zaključak dostavlja Gradskom uredu za mjesnu samoupravu, civilnu zaštitu i sigurnost na daljnje postupanje.


Ad 4 - Prijedlog zaključka o prijedlogu postavljanja cestovnih izbočina za smirivanje prometa u Kapelskoj ulici
Predsjednik otvara raspravu o prijedlogu građana za postavljanje cestovnih izbočina koji je podržalo Vijeće Mjesnog odbora Donja Dubrava i prikupilo ankete.
Bez rasprave, Vijeće s 12 glasova „za“ i 1 glasom „protiv“ donosi

Z A K L J U Č A K 
o prijedlogu postavljanja cestovnih izbočina 
za smirivanje prometa u Kapelskoj ulici

1. Razmotren je Zaključak Vijeća Mjesnog odbora Donja Dubrava donesen na 23. sjednici, 31. ožujka 2023. kojim se, temeljem zahtjeva građana, predlaže postavljanje cestovnih izbočina za smirivanje prometa u Kapelskoj ulici kod k.br. 1 i 5.
2. Vijeće prijedlog smatra opravdanim te predlaže nadležnom Gradskom uredu da po obavljenom očevidu utvrdi opravdanost zahtjeva i mogućnost realizacije te Vijeće obavijesti o učinjenom. 
3. Sastavni dio ovog Zaključka su anketni listovi građana Kapelske ulice o postavljanju cestovnih izbočina za smirivanje prometa.
4. Ovaj Zaključak dostavlja se Gradskom uredu za obnovu, izgradnju, prostorno uređenje, graditeljstvo, komunalne poslove i promet na daljnje postupanje.



Ad 5 - Prijedlog zaključka o osnivanju Akademskog savjeta Vijeća Gradske četvrti Donja Dubrava
Predsjednik obrazlaže Prijedlog zaključka i otvara raspravu.
A. Penava Pejčinović pita s kim se razgovaralo od predstavnika sportskih udruga , sveučilišnih profesora, gospodarstvenika, znanstvenika. Osobno ne misli da ima neke reference za takav Savjet i traži da je se izostavi te napominje da bi voljela vidjeti koje će osobe još biti u Savjetu.
Predsjednik vijećnici A. Penava Pejčinović zbog neprimjerenih izjava daje opomenu.
A. Bošnjaković ulazi u dvoranu.
I. Forgač smatra da je potreban prijedlog svih članova Savjeta, a ne ga ovako polovično osnivati.
Predsjednik utvrđuje da će se na jednoj od narednih sjednica Savjet upotpuniti ostalim članovima.
A. Bošnjaković izlazi iz dvorane.
U daljnjoj raspravi sudjeluju H. Tomić, M. Božić,  A. Penava Pejčinović i P. Atanasoski.
Po završetku rasprave i nakon provedenog glasovanja predsjednik utvrđuje da je sa 7 glasova „za“ i 6 „suzdržanih“ glasova donesen

Z A K LJ U Č A K
o osnivanju Akademskog savjeta 
Vijeća Gradske četvrti Donja Dubrava

1. Vijeće u suradnji s Vijećem Gradske četvrti Gornja Dubrava, Hrvatskoj zajednici inovatora i Zelenoj i plavoj Dubravi osniva povremeno radno tijelo naziva Akademski savjet Vijeća Gradske četvrti Gornja i  Donja Dubrava.
1. Članovi Akademskog savjeta  iz redova Vijeća Gradske četvrti Donja Dubrava: 

a) Trpimir Majcan, predsjednik 
b) Mira Božić, član
c) _____________________, član
d) _____________________, član
e) _____________________, član

1. Mandat radnog tijela traje do isteka mandata Vijeća.

1. [bookmark: _Hlk132887536]Ovaj zaključak dostavlja se Vijeću Gradske četvrti Gornja Dubrava, Hrvatskoj zajednici inovatora i Zelenoj i plavoj Dubravi.

A. Bošnjaković ulazi u dvoranu.


Ad 6 - Prijedlog zaključka o prijedlogu utroška sredstava s pozicije Kapitalne donacije neprofitnih organizacija /zamolba Župe sv. Marije Anđeoske – Sesvetska Sopnica/
Predsjednik otvara raspravu o Prijedlogu zaključka.
U raspravi sudjeluju H. Tomić, A. Bošnjaković, M. Božić, predsjednik i A. Penava Pejčinović.
Po završetku rasprave i nakon provedenog glasovanja Vijeće s 12 glasova „za“ i 2 „suzdržana“ glasa donosi 

Z A K L J U Č A K
o prijedlogu utroška sredstava s pozicije 
Kapitalne donacije neprofitnih organizacija

1. Vijeće Gradske četvrti Donja Dubrava predlaže da s poziciji 3821 – Kapitalne donacije neprofitnih organizacija u Financijskom planu Gradske četvrti Donja Dubrava za 2023. uplate sredstava za uređenje kripte samostanske i župne crkve u Župi sv. Marije Anđeoske - Sesvetska Sopnica, Prilaz sv. Marije Anđeoske 1, po ponudi u iznosu od 21.315,28 € /160.600,00 kn/. Sredstva je potrebno uplatiti na račun Župe sv. Marije Anđeoske – Sesvetska Sopnica, IBAN: HR4823400091110098405 – Privredna banka Zagreb. Odgovorna osoba – fra Stipo Karajica.
1. Ovaj se Zaključak dostavlja Gradskom uredu za mjesnu samoupravu, civilnu zaštitu i sigurnost daljnje na postupanje.


Ad 7 - Prijedlog zaključka o preraspodjeli sredstava u Financijskom planu Gradske četvrti Donja Dubrava za 2023.
Predsjednik predlaže, budući da se pod „kapitalnim donacijama“ sredstva neće potrošiti, preraspodjelu na „ostale nespomenute rashode“ i „usluge tekućeg i investicijskog održavanja“ koja će biti utrošena na Dane Dubrave, Advent, proslavu Ivanja i ostalo što bude potrebno. Otvara raspravu.Bez rasprave Vijeće uz 12 glasova „za“ i 2 „suzdržana“ glasa donosi

Z A K L J U Č A K
o preraspodjeli sredstava u Financijskom planu
Gradske četvrti Donja Dubrava za 2023.



1. Vijeće predlaže da se prilikom izrade izmjena i dopuna Proračuna Grada Zagreba za 2023. u Financijskom planu Gradske četvrti Donja Dubrava za 2023. s pozicije 3821 – Kapitalne donacije neprofitnim organizacijama sredstva prenamjene na:
· poziciju 3299 – Ostali nespomenuti rashodi poslovanja-VGČ u iznosu od    15.000,00 €;
· poziciju 3232 – Usluge tekućeg i investicijskog održavanja 9.000,00 €.

2. Ovaj se Zaključak dostavlja Gradskom uredu za mjesnu samoupravu, civilnu zaštitu i sigurnost na daljnje na postupanje.


Ad 8 - Donošenje zaključaka o davanju mišljenja po članku 86. Statuta Grada Zagreba na: 
a) Prijedlogu odluke o proširenju djelatnosti i poslova Nastavnog zavoda za javno zdravstvo „Dr. Andrija Štampar“
Predsjednik otvara raspravu. Bez rasprave Vijeće s 11 glasova „za“ i 3 „suzdržana“ glasa donosi
Z A K L J U Č A K
o davanju mišljenja o Prijedlogu odluke o proširenju djelatnosti
i poslova Nastavnog zavoda za javno zdravstvo „Dr. Andrija Štampar“

1. Vijeće Gradske četvrti Donja Dubrava razmotrilo je Prijedlog odluke o proširenju djelatnosti i poslova Nastavnog zavoda za javno zdravstvo „Dr. Andrija Štampar“ te na isti nema primjedbi niti prijedloga.
1. Ovaj će zaključak biti upućen Stručnoj službi Gradske uprave.


b) Prijedlog odluke o utvrđivanju lokacija za kupanje i trajanja sezone kupanja u 2023.
Predsjednik otvara raspravu. Bez rasprave Vijeće s 11 glasova „za“, 1 glasom „protiv“ i 2 „suzdržana“ glasa donosi

             Z A K L J U Č A K
o davanju mišljenja o Prijedlogu odluke o utvrđivanju
lokacija za kupanje i trajanja sezone kupanja u 2023.

1. Vijeće Gradske četvrti Donja Dubrava razmotrilo je Prijedlog odluke o utvrđivanju lokacija za kupanje i trajanja sezone kupanja u 2023. te na isti nema primjedbi niti prijedloga.
2. Ovaj će zaključak biti upućen Stručnoj službi Gradske uprave.


c) Prijedlog zaključka o prihvaćanju sporazuma o partnerstvu na projektu „GIFT – Green Infrastructure for Forests and Trees“ („GIFT_Zelena infrastruktura za šume i drveće)
Predsjednik otvara raspravu. Bez rasprave Vijeće s 11 glasova „za“ i 3 „suzdržana“ glasa donosi



Z A K L J U Č A K
o davanju mišljenja o Prijedlogu zaključka o prihvaćanju sporazuma o partnerstvu na projektu „GIFT – Green Infrastructure for Forests and Trees“ (GIFT – Zelena infrastruktura za šume i drveće)

1. Vijeće Gradske četvrti Donja Dubrava razmotrilo je Prijedlog zaključka o prihvaćanju sporazuma o partnerstvu na projektu „GIFT – Green Infrastructure for Forests and Trees“ (GIFT – Zalena infrastruktura za šume i drveće) te na isti nema primjedbi niti prijedloga.
2. Ovaj će zaključak biti upućen Stručnoj službi Gradske uprave.



d) Prijedlog izmjena i dopuna Programa potpore male vrijednosti za sufinanciranje proizvodnje i objave programskih sadržaja u elektroničkim publikacijama za razdoblje 2022. – 2023.
Predsjednik otvara raspravu. Bez rasprave Vijeće s 11 glasova „za“ i 3 „suzdržana“ glasa donosi

              Z A K L J U Č A K
o davanju mišljenja o Prijedlogu izmjena i dopuna Programa potpore male vrijednosti za sufinanciranje proizvodnje i objave programskih sadržaja u elektroničkim publikacijama za razdoblje 2022. – 2023. 

1. Vijeće Gradske četvrti Donja Dubrava razmotrilo je Prijedlog izmjena i dopuna Programa potpore male vrijednosti za sufinanciranje proizvodnje i objave programskih sadržaja u elektroničkim publikacijama za razdoblje 2022. - 2023. te na isti nema primjedbi niti prijedloga.
2.  Ovaj će zaključak biti upućen Stručnoj službi Gradske uprave.



Ad 9 - Prijedlog Izvješća o izvršenju Plana komunalnih aktivnosti Gradske četvrti Donja Dubrava u 2022. 
Predsjednik otvara raspravu.
U raspravi sudjeluju M. Božić, A. Bošnjaković, D. Belec, H. Tomić, P. Atanasoski, I. Totić, I. Forgač, A. Kavur i N. Horvatić.
I. Totić uz ispriku napušta sjednicu.
Nakon rasprave i provedenog glasovanja predsjednik utvrđuje da uz 5 glasova „za“, 6 „protiv“
i 2 „suzdržana“ glasa Izvješće o izvršenju Plana komunalnih aktivnosti Gradske četvrti Donja Dubrava u 2022. nije usvojeno.



Ad 10 - Izvješće o izvršenju programa i planova održavanja komunalne infrastrukture u gradskim četvrtima i mjesnim odborima Grada Zagreba za razdoblje siječanj – prosinac 2022. – donošenje zaključka
Predsjednik otvara raspravu.
Bez rasprave Vijeće jednoglasno donosi

Z A K L J U Č A K
o primanju na znanje Izvješća o izvršenju programa i planova održavanja
komunalne infrastrukture u gradskim četvrtima i mjesnim odborima 
Grada Zagreba za razdoblje siječanj – prosinac 2022. 

1. Vijeće Gradske četvrti Donja Dubrava razmotrilo je i primilo na znanje Izvješće o izvršenju programa i planova održavanja komunalne infrastrukture u gradskim četvrtima i mjesnim odborima Grada Zagreba za razdoblje siječanj – prosinac 2022.
2.  Ovaj će zaključak biti upućen Gradskom uredu za mjesnu samoupravu, civilnu zaštitu i sigurnost.



Ad 11 - Pitanja, prijedlozi i obavijesti
M. Božić ima primjedbu na neodržavanje područja uz prugu jer je trava visoka i „žbunje“ zaraslo. Predlaže da se od HŽ-a zatraži da održava zeleni pojas uz prugu na cijelom području Donje Dubrave. 
A. Bošnjaković navodi da su na igralištu u Vinodolskoj rasklimani golovi i da ih treba žurno popraviti kako ne bi nastradala djeca koja se u velikom broju igraju na tom igralištu.
I. Forgač predlaže da se od Grada zatraži da dostave broj stanovnika po Mjesnim odborima u Donjoj Dubravi prema zadnjem popisu stanovništva. Predlaže i da se od nadležnog Gradskog ureda zatraži da djeca iz Rožatske ulice idu u Osnovnu školu Marije Jurić Zagorke što im je bliže nego u udaljenu Osnovnu školu Vukomerec.
M. Nakić utvrđuje da je to već zatraženo od Gradskog ureda za obrazovanje, sport i mlade, ali još nije odgovoreno pa će upit ponovno biti proslijeđen.
A. Penava Pejčinović predlaže da se od Grada zatraži očitovanje u svezi prijedloga Vijeća za obilježavanjem biciklističkog prometa oznakama „sharrow“ jer Vijeće nije dobilo očitovanje na taj Zaključak.
Budući da više nije bilo pitanja i prijedloga, predsjednik zaključuje sjednicu u 18,05 sati. 





KLASA: 024-08/23-002/130				
URBROJ: 251-13-11-4/005-23-7
Zagreb, 26. travnja 2023.


Zapisnik sastavila:
Snježana Pehar

Predsjednik
Vijeća Gradske četvrti
  Donja Dubrava
[bookmark: _GoBack]                                                                                                  Trpimir Majcan, prof., v.r.

